**31-ва учебна седмица Домашна работа – 8 клас**

**Литература:**

Моля, прочетете Ботевото стихотворение „Хаджи Димитър“ на стр. 206 от учебника по Литература.

***Запомнете!***

Димитър Асенов (Хаджи Димитър) е един от най- храбрите войводи. Умира изключително млад (само на 28 години) в битка с османските военни части. Роден е през 1840г в град Сливен в семейството на търговеца Никола и Маринка Асенови. Когато е на две години, той и семейството му отиват на поклонение в Йерусалим и оттогава Димитър е хаджия. Участва в четата на Стоян войвода, чиято цел е да убие гръцкия владика, през 1864. През 1865 е участник и в четата на Георги Раковски. Хаджи Димитър и Стефан Караджа са войводи на чета, организирана в Румъния и минала в България през лятото на 1868 г., за да се бори за освобождението на родината от османско робство. В жестоки боеве с поробителите повечето четници били избити. Стефан Караджа бил тежко ранен, заловен и обесен в Русе. В битката при връх Бузлуджа, Хаджи Димитър среща смърта си. Паднал убит, близкият приятел на Христо Ботев. В негова чест Ботев пише едноименната балада „Хаджи Димитър“. Дълго време след смуртта му сред българите-емигранти в Румъния се носели слухове, че Хаджи Димитър е жив и и се крие някъде в планината. Затова стихотворението започва с думите: „Жив е той!“... Баладичната поема е издадена за пръв път във вестник „Независимост“ през 1873 година. Творбата е определена като балада. В нея присъстват едновременно героичното, трагичното и фантастичното, обединени чрез митологичното, фолклорното и библейското.